**Braille-neuvottelukunnan kokous 1/2018**
Aika: torstai 8.2.2018 klo 10.00
Paikka: Celia, kokoushuone Cely tai verkkoyhteys

Läsnä: Teuvo Heikkonen

Tessa Bamberg

Riitta Eronen

Maria Rutenberg

Kirsi Ylänne

Teemu Kuusisto (etäyhteydellä)

Tuija Piili-Jokinen (etäyhteydellä)

Poissa: Markku Leskinen ja Marjo Kauttonen

**PÖYTÄKIRJA**

1. Kokouksen avaus ja päätösvaltaisuus

Puheenjohtaja Teuvo Heikkonen avasi kokouksen klo 10.18. Kokous todettiin päätösvaltaiseksi. Kirsi Ylänne toimi sihteerinä.

1. Edellisen kokouksen pöytäkirjan (27.11.2017) hyväksyminen

Pöytäkirja kokouksessa 27.11.2017 hyväksyttiin.

1. Braille-neuvottelukunnan toimintakertomus vuodelta 2017

Toimintakertomus vuodelta 2017 hyväksyttiin tarkennuksin.

1. Braille-neuvottelukunnan toimintasuunnitelma ja talousarvio vuodelle 2018

Toimintasuunnitelma ja talousarvio hyväksyttiin.

1. Matemaattiset merkinnät, tilannekatsaus

Mika Minkkiseltä pyydetään kommentteja. Tuija toimittaa Mika Minkkisen osoitteen Teemulle. Keskusteltiin merkintöjen laajuudesta. Todettiin, että ei yritetään saada aikaan täydellistä listaa, vaan riittävä lista julkaisua varten. Neuvottelukunta käy listan läpi kerran enne julkaisua. Merkinnöistä tiedotetaan BNK:n sivujen kautta ja sähköpostilistojen kautta.

6. Näkövammaisalan sanasto, tilannekatsaus

Sanasto toimitetaan huhtikuun aikana pistekirjoitus.fi-sivulle. Suvi Syrjänen on toiminut Kotuksessa verkkotoimittajan sijaisena ja voi auttaa tarvittaessa. Selvitetään, saadaanko sivulle jotain selventäviä kuvia mukaan. Ainakin Celialla on oikeuksia joihinkin kuviin.
Selvitetään, saadaanko sivulle lomake, jonka kautta voi lähettää kommentteja.

7. Ohjelmoinnin opetus näkövammaisille. Palaute keskustelutilaisuudesta 27.11.2017.

Keskustelutilaisuudessa oli mukana kymmenkunta opettajaa ja alan asiantuntijaa. Vilkkaan keskustelun aikana tuli monta ajatusta siitä, kuinka ohjelmoinnin opetusta näkövammaisille koululaisille voisi ja tulisi jatkossa kehittää ja edistää. Asian ympärille ollaan kokoamassa asiantuntijaverkostoa.

8. Neuvottelukunnan toimikauden päättyminen

Nykyisen neuvottelukunnan toimikausi päättyy 30.4.2018. Neuvottelukunnasta jäävät pois puheenjohtaja Teuvo Heikkonen, kielen asiantuntija Riitta Eronen, yliopistojen edustaja Markku Leskinen ja Celian edustaja Kirsi Ylänne. Neuvottelukunnassa jäseninä jatkavat Maria Rutenberg, Tuija Piili-Jokinen ja Teemu Kuusisto. OKM nimittää uuden neuvottelukunnan kokoonpanon helmikuun aikana. Kotuksesta ehdolla on Riitta Korhonen, joka on ollut mm. YTL:ssa sensorina.

9. Lakiehdotus digitaalisten palvelujen tarjoamisesta

Lakiehdotus on lausuttavana 1.3.2018 asti Lausuntopalvelu.fissa. Laki sisältää saavutettavuusvaatimukset julkisen sektorin digitaalisille palveluille.

10. Muut asiat

Maaliskuun alussa julkaistaan uusi sähköinen Kielikello.

Marrakeshin sopimus on tulossa voimaan EU:ssa lokakuussa 2018 ja tekijänoikeuslakiin on tekeillä päivityksiä siten, että Marrakeshin sopimusta koskevan direktiivin 2017/1564 vaatimukset sisältyvät lakiin.

11. Seuraava kokous

Seuraava neuvottelukunnan nykyisen kokoonpanon viimeinen kokous pidetään to 26.4. klo 15 ravintola Kappelissa.

12. Kokouksen päättäminen

Puheenjohtaja päätti kokouksen klo 12.04.